Diari Oficial de la Generalitat Valenciana


Sumari del DOGV 7959, del 17-01-2017 (2016/10813)

Notificació de la sentència i de la interlocutòria dictades en el procediment de divorci contenciós número 1518/2014.
---------------------------------------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10025


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència i de la interlocutòria dictades en el procediment de divorci contenciós número 1518/2014. [2016/10641]  
Divorci contenciós número 001518/2014-B  
De: Jésica Paola Solís.  
Procurador: Miguel Ángel Vives de Blas.  
Contra: Leonardo Javier Álvarez.  
Procurador/a: -  
En aquest procediment, seguit a instàncies de Jésica Paola Solís contra Leonardo Javier Álvarez, s'ha dictat la sentència que, literalment, és com segueix:  
  
«Dispositiva  
Estime la demanda interposada per Jésica Paola Solís, representada pel procurador dels tribunals Miguel Ángel Vives de Blas, contra Leonardo Javier Álvarez, en rebel·lia processal, i dispose la dissolució del matrimoni, per divorci dels expressats, amb tots els efectes legals, i en particular els següents:  
1. La pàtria potestat dels fills menors, J. i N., l'exercirà exclusivament la mare, Jésica Paola Solís.  
2. La guarda i custòdia dels dos fills menors les atribuïsc a la mare, Jésica Paola Solís.  
3. Establisc el següent règim de visites a favor del pare:  
- Caps de setmana alterns des de les 10.00 hores del dissabte fins a les 18.00 hores del diumenge, el pare replegarà i lliurarà els menors al domicili de la mare.  
Si hi ha una festivitat o pont abans o després del cap de setmana, s'acumularà al cap de setmana que corresponga al progenitor amb qui el fill es trobe gaudint del dret de visita.  
- Les vacances de Nadal, Setmana Santa, Falles i estiu es gaudiran de conformitat amb les vacances escolars i es dividiran a mitges, per períodes de 15 dies. A cada un dels progenitors els correspondran dos periodes de 15 dies, l'elecció correspondrà al pare els anys senars i a la mare els anys parells.  
Durant els períodes de vacances, el progenitor amb qui es trobe el menor haurà de comunicar el lloc on es troben, l'adreça i el telèfon. També facilitarà la comunicació telefònica del menor amb l'altre progenitor.  
Per a eixir fora del territori espanyol, el pare haurà de tindre consentiment exprés de la mare.  
4. El demandat pagarà per al manteniment i l'educació del seus fills 500 euros mensuals (250 - per fill), per mesos anticipats i dins dels primers cinc dies de cada mes, en el compte que es designe. Aquesta quantitat s'actualitzarà anualment, d'acord amb la variació experimentada per l'índex de preus de consum. Les despeses extraordinàries d'estudis o sanitàries les pagaran a mitges ambdues parts.  
  
5. Dispose la dissolució de la societat de guanys.  
Cada part ha de pagar les costes causades a instàncies seues i les comunes a mitges.  
Comuniqueu aquesta resolució, una vegada siga ferm el pronunciament de divorci al registre civil on conste inscrit el matrimoni.  
Aquesta és la meua sentència, contra la qual es pot preparar un recurs d'apel·lació dins del termini de 20 dies des que es notifique, que pronuncie, mane i firme.  
Publicació. La sentència anterior va ser llegida i publicada per la jutgessa que la va dictar en el dia de la seua data, mentre celebrava audiència pública i era present el secretari. Torrent, data anterior. En done fe.»  
  
I atés que el demandat, Leonardo Javier Álvarez, es troba en parador desconegut, expedisc aquest edicte a fi que li valga de notificació de forma deguda.  
  
«Dispose aclarir la sentència dictada en data 6 d'octubre de 2015 en el fonament de dret quart on diu: «Pel que fa al règim de visites i estades, s'accepta el proposat per l'actora, atés que s'estima ajustat a dret».  
S'addiciona: «Pel que fa al règim de visites i estades, s'accepta el proposar per l'actora, ja que s'estima ajustat a dret, si bé en un primer moment s'efectuarà a través del punt de trobada, i ateses les circumstàncies i l'evolució en la relació paternofilial s'ampliarà en els termes expressats per l'actora en la seua demanda».  
Aclarisc la part dispositiva, on diu: «Establisc el següent règim de visites a favor del pare».  
S'addiciona: «Establisc el següent règim de visites a favor del pare: en un primer moment a través del punt de trobada i ateses les circumstàncies i l'evolució de la relació paternofilial s'ampliarà a caps de setmana alterns...».  
I on diu: «Per a eixir fora del territori espanyol, el pare haurà de tindre consentiment exprés de la mare».  
S'addiciona: «Per a eixir fora del territori espanyol, el pare haurà de tindre consentiment exprés de la mare atorgat davant de notari».  
Per acabar, es rectifica el quart antecedent de fet: «es fa constar que l'any de naixement del menor, J., és el 2006».  
Es manté la resta de la sentència de manera íntegra.  
Expediu un certificat d'aquesta resolució, que quedarà unida a aquestes actuacions, i porteu-ne l'original al llibre de resolucions definitives.  
Notifiqueu aquesta resolució i feu-los saber que, en contra, no s'hi pot interposar cap recurs.  
Així ho disposa, mana i firma M.ª José Zapater Espi, magistrada jutgessa del Jutjat de Primera Instància número 6 de Torrent i partit judicial. En done fe.»  
  
Torrent, 20 de desembre de 2016.- La lletrada de l'Administració de justícia: Pilar Irles Martínez.